
  Venujem Davidovi Downingovi, ktorý vždy stlačí správny gombík


  PRED DVADSIATIMI ROKMI


  


  


  


  Chrobáky sa nikdy nezastavia. Hryzú ticho aneúnavne.


  Výčitky svedomia takisto.


  Po necelých dvoch hodinách jazdy od oregonského mesta Bend sa pred vami objaví pôsobivé zafírovomodré Diamantové jazero so zlatohnedým brehom, okolo ktorého rastú borovice. Tamojšie borovice udatne vzdorovali pohrome vpodobe neviditeľných chrobákov, ktoré sa postupne prehrýzli cez kôru do kambia, vrstvy medzi lykom adrevom, kde vznikajú letokruhy. Útok malej armády si celé roky nikto nevšimol, atak postupne požierala aoslabovala kedysi mohutné kmene, kým stromy celkom nevyschli.


  Zomierali pomaly apotichu.


  Neviditeľne.


  Kým na ich záchranu nebolo príliš neskoro.


  Pre Liz Camdenovú tá chvíľa nastala, keď mala len deväť rokov.


  


  * * *


  


  Čriepky spomienok sa vrátili zakaždým, keď prechádzala okolo tabule upozorňujúcej na odbočku kjazeru. Liz sa vždy sniekým viezla, lebo na tej trase nikdy sama nešoférovala. Patrilo to ktichej dohode, ktorú uzavrela sama so sebou, aby zabudla na minulosť. Spomienky na ňu ju podchvíľou bodli ako črepy, ahoci si ich nasilu vytláčala zmysle, zakaždým sa znovu pospájali do popraskaného zrkadla.


  Avšetky hrôzy boli späť...


  


  * * *


  


  Lizina matka Bonnie Camdenová aich susedka Miranda Millerová si naplánovali celodenné nákupy vPortlande, ktorý bol od Bendu vzdialený tri hodiny jazdy autom. Lizin otec Brian pred niekoľkými dňami odišiel na služobnú cestu, ale večer sa mal vrátiť domov.


  Mirandin manžel Dan, lekár súspešnou praxou vmes­te, už dlho hľadal zámienku na vytiahnutie svojho nového člna na jazero, kým ženy budú „míňať naše ťažko zarobené peniaze na diamanty akožuchy“. Pravdaže, iba žartoval. Dan vždy rád zveličoval Mirandinu márnotratnosť avychvaľoval sa svojou šetrnosťou. Výnimku urobil iba pri tom člne.


  Túžil po ňom celé roky. Často sedával na drevenej terase svýhľadom na rieku Deschutes aprevracal oči nad ľuďmi, ktorí plávali okolo ich domu na nafukovacích kolesách. On chcel čln slodným motorom. Prečo by sa dal unášať vodou, keď mohol čln ovládnuť revúcim motorom?


  „Na rybačku,“ spomenula si Liz na Danovu odpoveď Mirande, keď knim Camdenovci prišli osláviť koniec leta.


  „Ryby môžeš chytať zbrehu ako všetci ostatní,“ namietla Miranda.


  Vždy vedela človeka vtipne usadiť azachovať pri tom kamennú tvár. Mala na to talent. Svoj názor však často vyjadrovala aj jednoduchým gestom, pokrčením pliec alebo typickým „Mirandiným pohľadom“, ktorý všetci poznali amilovali. Hodila šípku do terča apotom sa od neho spobaveným úsmevom odvrátila. Nikdy nebola zlomyseľná, no zakaždým dosiahla svoj cieľ.


  „Chcem čln.“


  „Chcem novú chladničku.“


  „Och, vážne?“ začudoval sa.


  „Dobre si počul.“


  Liz si spomínala, ako otri dni prišla zásielka zobchodného domu Hansen’sAppliances. Nasledujúci deň Dan zastal pred domom Millerovcov sprívesom na čln aso svojou novou láskou. Takmer päťmetrový čln Bayliner Capri nebol nový, ale Dan tvrdil, že nikdy nič krajšie nevidel.


  „Bože, milujem ho! Možno vňom budem aj spávať,“ povedal manželke, zatiaľ čo susedia obdivovali jeho najnovšiu akvizíciu.


  Miranda pokrčila plecami, hodila šípku – „Dúfam, že je pohodlný, lebo odteraz spíš iba vňom, kamoš“ – asironickým úsmevom sa vzdialila.


  Na manžela sa nehnevala. Nikdy to nerobila. Iba sa tak hrali. Liz sa vždy páčilo, ako sa Millerovci navzájom doberajú. Jej rodičia väčšinou mlčali. Liz mala pocit, že ich vzťah sa ocitol vslepej, no vcelku pokojnej uličke. Keď sa naskytla príležitosť na návštevu Millerovcov, vždy sa na ňu tešila. Vedela, že tam bude zábava.


  Výlet kjazeru naplánovali ako vojenskú prieskumnú misiu, čo Liz neprekvapilo. Dan pred návratom do Bendu, kde si zriadil lekársku prax, slúžil vo Vietname. Otom, čo tam zažil, nikdy nerozprával, ale vojenský zostrih arinčanie psích známok, ktoré ešte vždy nosil na krku, dostatočne vypovedali ojeho minulosti. Dan bol štíhly muž so svalnatými rukami astvrdým výzorom, ktorý zmäkčoval pohotovým úsmevom apredstieraním podráždenia zironických Mirandiných poznámok trúsených na jeho adresu.


  Keď sa priblížil veľký deň, Dan zhromaždil deti, ktoré cez prázdniny neodišli do kresťanského tábora – Liz aSetha Millera, oboch deväťročných, aLizinho jedenásťročného brata Jima –, aby ich zasvätil do pstruholovu azásad bezpečnosti na vode. Dan často vysvetľoval zdĺhavo atakmer vždy preháňal, ale taký sa už narodil.


  Horúčavy, ktoré vten týždeň panovali, rozpálili púšť nachádzajúcu sa vo veľkej nadmorskej výške dobiela. Keď sa vnoci pred veľkým výletom privalili búrkové mraky, všetci pocítili úľavu, ktorú vždy prinášala vyhliadka dažďa. Televízny meteorológ so sileným úsmevom asnevyčerpateľnou zásobou motýlikov divákom oznámil, že oblasťou sa preženie búrka, avýnimočne sa nemýlil.


  Bendom sa prehnala vpiatok ráno. Niekoľko hodín dažďom bičovala cesty, plnila rieku Deschutes aničila ušné bubienky ľudí, ktorým hromy ablesky nedovolili zaspať.


  Vto ráno Bonnie aMiranda odišli zdomu pred Danom adeťmi. „Ak chcem vyplieniť Danov bankový účet, potrebujem sa do Portlandu dostať zavčasu,“ zažartovala Miranda, skôr než vyrazili.


  Liz ani po rokoch nezabudla, ako vyzerali jej aSethova matka, keď spolu odchádzali vmillerovskom Cadillacu. Na mimoriadnu príležitosť sa poriadne vyparádili. Jej matka to robievala zriedka, ale vten deň vyzerala Bonnie Camdenová ako slávna herečka. Vlastne obe ženy pripomínali filmové hviezdy. Obliekli si nové letné šaty. Bonnie si ich ušila podľa krajčírskeho strihu Butterick, ktorý si priniesla zgalantérie vmeste Sisters. Boli modré ako obloha, ozdobené bielou obrubou. Miranda si svoje objednala zkatalógu drahého newyorského obchodného domu. Biele plátenné šaty doplnila svetlozeleným koženým opaskom. Liz sa chcela dotknúť látky, ale nenašla odvahu. Premýšľala, keby bude dosť stará na mejkap, zlatý náhrdelník atopánky, ktoré budú klopkať, keď vnich bude kráčať dláždenou vstupnou halou usvojich starých rodičov.


  Zo všetkých Liziných útržkovitých spomienok na ten deň iba pomyslenie na pani Millerovú ajej matku bolo jedinečné vtom, že po rokoch ju ako jediné nenapĺňalo hrôzou.


  


  * * *


  


  Keď Liz aJimmy nastúpili kSethovi ajeho otcovi do bieleho Forda kombi, do nosa im udrela sladká, korenistá vôňa. Pripadala im odporne ťažká. Na konci toho dňa sa Liz vtlačila do mozgu rovnako silno ako zápach prvého pohárika alkoholu, zktorého sa neskúsený pijan tak strašne opije, že neskôr sa mu zdvihne žalúdok, len čo zacíti aj jeho najslabší závan. Keď však sedela vDanovom kombi, márne premýšľala, čo jej tá vôňa pripomína. Otcovu obľúbenú žuvačku Teaberry? Vrecúško vzásuvke starej mamy?


  Dan sa cestou zmesta zastavil uMcDonalda avbehol dnu, zatiaľ čo jeho syn amalí Camdenovci zostali vaute. Liz si neskôr spomenula, ako jej preletelo hlavou, že to je sľubný začiatok výletu. Egg McMuffin bola lahôdka. Mama im nikdy nekupovala jedlo vpodnikoch rýchleho občerstvenia.


  „Vraví, že nie je zdravé,“ prezradila Danovi, keď jej podal McMuffin zabalený vmastnom papieri.


  „Rovnako ako pivo,“ súhlasil Dan. „Ale vdospelosti ho aj tak budeš piť.“


  Liz sedela vpredu vedľa Dana apočúvala country hudbu znejúcu zrádia. Svytúženým Egg McMuffinom vruke anenávideným bratom sediacim vzadu mala pocit, že prežíva najkrajšiu chvíľu svojho života. Nuž, aspoň jedlo zfast­foodu jej pripadalo vynikajúce. Odporná korenistá vôňa acountry hudba už menej.


  Keď sa niekoľko kilometrov pred odbočkou kjazeru rozpršalo, vaute sa automaticky zapli stierače. Kvapôčky spočiatku rozmazávali na prednom skle krehké telá mŕtvych múch achrobákov. Postupne sa však zväčšovali alejak nakoniec tak zosilnel, že jednotlivé kvapky sa takmer nedali rozlíšiť. Hlasné bubnovanie dažďa na streche znelo, akoby im do nej strieľali zo stovky klincovacích pištolí.


  „Nepotrebujeme odporné slnko,“ vyhlásil Dan achlipol si vlažnej kávy od McDonalda, ktorá bola predtým na pitie príliš horúca. Na chvíľu zložil nohu zplynu, položil pohár, predklonil sa akončekmi prstov utrel predné okno, aby lepšie videl na cestu. „No nazdar,“ prehodil, pozrel na Liz vedľa seba apotom na chlapcov na zadnom sedadle, „to je hotová prietrž mračien.“


  Stierače statočne bojovali sdažďom, ale prúdy vody prichádzali čoraz rýchlejšie. Liz mala pocit, akoby sa knim zo všetkých strán približovali vodné steny.


  Kým auto pomaly išlo do kopca, Dan spustil okno na svojich dverách apri jazde sa orientoval podľa strmých čadičových stien, ktoré zoboch strán lemovali cestu.


  


  * * *


  


  Liz to nevedela naisto, ale neskôr dospela kzáveru, že tichý hukot postrehla prvá. Možno sa pokazilo rádio, napadlo jej. Jimmy rád zosilňoval basy vstereosúprave ich rodičov na maximum. Lenže tento zvuk nevychádzal zrádia. Liz otočila hlavu kDanovi aich pohľady sa na sekundu stretli. Vydávali ho pneumatiky na nerovnej vozovke? Liz otom pochybovala. Na cestu vedúcu kDiamantovému jazeru len nedávno položili nový asfalt. Vyzerala hladká ako čierny pelendrek. Kolesá sa zrazu roztriasli.


  „Doriti,“ zahrešil Dan apozrel do spätného zrkadla. „Príves na čln zrejme vlečie zadné koncové svetlo po zemi. Keď mi ho obchodník predával, všimol som si, že je uvoľnené. Ten darebák sľúbil, že to opraví. Musím na chvíľu zastaviť, decká.“


  Len čo auto sprívesom zastalo, zotmelo sa, akoby Lizina matka spustila roletu pri jednej zo svojich pričastých migrén. Už nikdy sa nedozvie, čo sa vlastne stalo, keď vodná stena narazila do prednej časti Forda. Náraz prišiel nečakane abol veľmi prudký. Liz aj chlapci vykríkli.


  Pred očami sa jej mihali obrazy. Danova zdesená tvár. Stúpajúca voda. Dokonca aj rev ozývajúci sa zvonku znel ako prerušovaný sled zvukov.


  Dan, ktorý ešte neotvoril dvere, skríkol: „Chyťte sa niečoho! Blesková povodeň!“


  Vozidlo sa zrazu odlepilo od zeme. Prúd vody ho strhol zkrajnice späť na cestu. Zmenil sa na korkovú zátku. Pierko. Biliardovú guľu. Oceľovú guľôčku vhracom automate. Kombi aj sprívesom odnášalo späť, odkiaľ prišli.


  Dan vystrel ruku kLiz, akoby ju chcel ochrániť.


  Práčka.


  Sušička stopánkami vbubne.


  Liz pozrela von oknom. Príves sčlnom sa objavil vtmavej vode vedľa nej, no vzápätí sa odtrhol od auta arútil sa preč – spolu sbrvnami aprevráteným prívesom na prepravu koní. Všetko sa jej strašidelne rozmazalo pred očami, takže nechápala, na čo sa vlastne pozerá.


  Črepy spomienok.


  Rozličné trosky do nich narážali, zatiaľ čo ich prúd vody unášal po diaľnici smerom dozadu. Liz premýšľala, či naozaj videla príves na kone, keď vtom cez špinavé predné okno zbadala obrovského koňa, ako sa rúti rovno na nich. Keď zviera kopytami narazilo do skla, vystrašene zaerdžalo. Liz na ten zvuk do smrti nezabudne, no nikdy by ho nevedela opísať, nech by sa akokoľvek snažila. Bol prenikavý azároveň hlboký.


  Po náraze do predného okna sa zviera skotúľalo po streche Forda. Preboha, ocitli sa pod vodou? To sa nedalo posúdiť.


  Vtom sa knim spredu priblížilo malé červené auto. Vposlednej chvíli sa im vyhlo apreplávalo okolo Liziných dverí. Mladá žena vňom tisla ruky na okno avolala opomoc. Oči mala skôr biele než modré. Rozšírené aplné hrôzy. Bola mladá, možno ešte tínedžerka. Liz na sekundu zachytila jej pohľad apotom žena pozrela do spenenej vody pred sebou, ktorá ju unášala do neznáma.


  Liz skríkla: „Musíme jej pomôcť!“


  Jej slová však prehlušil rev vody valiacej sa okolo nich.


  Spacie vaky. Cestovná chladnička. Detská nafukovačka vtvare dinosaura sa prehnala okolo Forda vzmesi pripomínajúcej polievku zvody, blata, peny arôznych predmetov, ktoré výletníci používali pri leňošení na brehu jazera. Box na streche auta sa uvoľnil apraskol, pričom kufre, oblečenie aruksaky zneho vypadli do prúdu vody, ktorá odnášala všetko, čo sa jej postavilo do cesty.


  Napokon Ford kombi zastal. Prevrátený na boku znehybnel na malom výbežku pod čadičovou skalou, ktorej spodnú časť odstrelili pri výstavbe diaľnice vedúcej kjazeru.


  Voda teraz tiekla okolo nich oveľa rýchlejšie než vtedy, keď vnej plávali. Podchvíľou narazila do jedného alebo druhého boku auta – niekedy tak silno, že nestabilné vozidlo sa rozhojdalo.


  „Ste všetci okej?“ zakričal Dan.


  Liz, ktorá zneznámeho dôvodu skončila na zadnom sedadle schlapcami, odpovedala prvá: „Sethovi sa niečo stalo.“ Triasla sa od zimy, lebo voda už prenikala do auta.


  „Mne nič nie je,“ ozval sa Lizin brat. „Seth? Zobuď sa!“


  Chlapec, ktorý sa podobal na svoju matku – arovnako ako ona rád vtipkoval –, otvoril oči. „Ešte nie som mŕtvy,“ zažartoval.


  Napriek chaosu vaute deti zreteľne počuli, ako si Dan vydýchol od úľavy. Voda im už siahala po členky aaj vletný deň bola ľadová. Dan zatvoril okno.


  „Zachovajte pokoj anič sa nám nestane,“ ubezpečil deti.


  „Utopíme sa, otec,“ namietol Seth.


  „Nie, neutopíme,“ vyhlásil Dan. Rozopol si bezpečnostný pás apozrel von cez bočné zahmlené azablatené okno. Predné popraskalo apripomínalo pavučinu. „Dostaneme sa odtiaľto. Čoskoro budeme vbezpečí.“


  Liz si utrela oči. „Sľubuješ?“ spýtala sa.


  Dan sa skúmavo zahľadel na chlapcov azmohol sa na upokojujúci úsmev. „Aspoň budeme mať očom rozprávať priateľom aznámym. Páni, tí budú vyvaľovať oči! Teraz vystúpim zauta,“ pokračoval, „vyleziem na tamtú kamennú rímsu apo jednom vás vytiahnem von. Musíme to urobiť veľmi opatrne, jasné? Von poleziete jeden za druhým.“


  Trojica na zadnom sedadle mlčala ako hrob.


  „Pochopili ste?“ dožadoval sa odpovede. Danov hlas teraz prezrádzal strach, ktorý rozožieral jeho zvyčajné pokojné odhodlanie. Prasklina vglazúre jeho sebaistej masky sa rozširovala: najprv pomaly apotom rýchlo, kým sa nezmenila na priepasť. Liz ju videla. Chlapci tiež.


  Napriek tomu všetci traja prikývli.


  Voda na podlahe auta sa zliala do kaluže aďalej stúpala. Teraz im siahala po kolená. Podchvíľou sa mykli, keď počuli neznámy hluk alebo pocítili, že do auta niečo prudko narazilo.


  „Dôležité je urobiť to rýchlo,“ zdôraznil Dan deťom avyliezol cez okno na strane vodiča. Do auta sa vliala ďalšia voda auši im naplnil rev rieky valiacej sa po ceste, prerušovaný rachotom kameňov narážajúcich do kovu.


  Liz myklo, keď neskôr jej priateľka spustila vibračný leštič, ktorým menila acháty na hladké kamene, aby ich mohla osadiť do kľúčeniek svojich rodičov ašnúrkovej kravaty starého otca. Ten zvuk jej pripomenul hororový sobotný výlet kDiamantovému jazeru.


  Dan sa chytil horného okraja dverného rámu apretiahol sa cez úzky otvor. Voda sa ho hneď zmocnila, no podarilo sa mu dostať na kamennú rímsu. Len čo na ňu vyliezol, obrátil sa kdeťom.


  Auto sa zrazu pohlo adeti sa rozkričali.


  Dan skočil späť do vody aosekundu sa vynoril pri zadnom okne na strane vodiča. Zúfalo bojoval sdravým prúdom aoči mal plné hrôzy. Deti často nevidia dospelých vtakom stave. Liz nikdy nezažila, že by sa dospelý muž správal, akoby sa mal každú chvíľu zrútiť. Dan búchal na okno anaznačoval Jimmymu, ktorý pri ňom sedel, aby ho otvoril.


  „Hneď!“ kričal Dan. „Dočerta, urob to!“


  „Utopíme sa,“ namietol Jimmy.


  „Poslúchni ho,“ dohováral mu Seth sediaci medzi ním aLiz.


  „Otvor okno, Jimmy,“ zopakoval Dan, „inak sa naozaj utopíte. Keď ťa vytiahnem von, vylezieš na strechu auta aodtiaľ... odtiaľ prelezieš na tamtú rímsu. Po nej sa dostaneš na skalu nad cestou. Voda už vyššie nestúpne. Čoskoro začne klesať. Kým príde pomoc, budeme tam vbezpečí. Okej?“


  Auto sa zase pohlo.


  Roztrasený Jimmy napokon urobil, čo mu Dan prikázal.


  Len čo otvoril okno, deťom zmizli kolená vkalnej vode, ktorá sa nečakane nahrnula do auta.


  „Chyť ma za ruku!“ skríkol naňho Dan. „Hneď!“


  Jimmy poslúchol aosekundu sa ocitol na druhej strane okna. Liz ho počula, ako lezie na strechu. Potom nastalo ticho.


  „Kde je môj brat?“ zavolala Sethovi cez plece.


  Vokne sa znovu objavila Danova tvár. Rozbúrená voda ju poriadne doráňala. Krv zreznej rany nad obočím ana líci mu sfarbila hornú časť svetlomodrej košele dofialova. „Zvládol to,“ upokojil Liz. „Tvoj brat je vbezpečí.“


  Auto sa pohlo ešte viac.


  Liz počula, ako Jimmy volá jej meno. „Teraz zachráň moju sestru! Vytiahni von Lizzie!“


  „Už ide, Jimmy!“ zakričal naňho Seth.


  „Musím vás hneď dostať zauta,“ oznámil Dan. Jeho hlas teraz znel oveľa naliehavejšie ako pred chvíľou, keď si Liz bola istá, že zomrie. Keď sa však naslepo načiahol do auta za svojím synom, Seth sa uhol pred otcovou rukou, schmatol Liz za košeľu apretiahol ju cez seba. Dan napokon chytil avytiahol zokna ju. Keď sa vynorila vchaose panujúcom vonku, Dan sa zachvel od hrôzy apotom sa obaja pozreli do auta. Posledné, čo Liz videla, boli Sethove vystrašené oči ajeho tričko so smajlíkom asnápisom Želám ti pekný deň.


  Vzápätí jej zmizol zočí.


  Apotom už nebolo nič.


  Viac sa dozvedela až neskôr od ľudí aznovín, keď chodila na strednú školu abendský Spravodajca už vychádzal aj na internete.


  


  * * *


  


  Miestny chlapec sa utopil pri bleskovej povodni


  Výlet sa včera ráno skončil tragédiou, keď sa deväťročný bendský chlapec utopil na ceste, ktorá vedie kaňonom neďaleko diaľnice 97 kDiamantovému jazeru. Chlapec, jeho otec aďalšie dve deti cestou knemu prekvapila blesková povodeň.


  „Otcovi sa podarilo zachrániť ďalšie dve deti, ale napriek hrdinskému úsiliu svojho syna už nezachránil,“ oznámil poručík oregonskej štátnej polície Wilson Donaldson, ktorý viedol záchranný tím.


  Vodič povedal polícii, že viezol deti kobľúbenému jazeru, kde chceli stráviť deň rybačkou, keď nečakane udrela blesková povodeň.


  „Záplavová voda niesla ich auto vyše päťdesiat metrov, kým sa zachytilo na skalách. Vodič hneď začal sevakuáciou detí na vyššie položené miesto,“ vysvetlil Donaldson.


  Keď muž zachránil prvé dve deti, prúd vody auto zrejme strhol amuža aj jeho syna odniesol spolu sním.


  Otca vbezvedomí vylovili na dolnom toku rieky, kde ho zachránil požiarnik zRedmondu, vtom čase mimo služby. Zosnulého chlapca našli vo vozidle. Všetkých zúčastnených odviezli do nemocnice alekári predpokladajú, že ich čoskoro prepustia do domáceho ošetrenia.


  Ďalšou obeťou bleskovej povodne bol kôň. Majitelia zvieraťa amladá žena vezúca sa vinom aute vyviazli bez zranení.


  


  * * *


  


  Mená tajili, až kým nevyšli utorkové noviny. Priniesli krátky článok, vktorom sa uvádzalo, že polícia udalosť vyšetrila azistila, že vodič sa nedopustil trestného činu. Poslednou zmienkou oincidente bolo smútočné oznámenie.


  No na všetkých zúčastnených ana oboch rodinách incident prischol ako škvrna, ktorú zo seba nikdy nezmyjú. Dan aMiranda prerušili kontakt sLizinou rodinou. Liz ajej brat im príliš pripomínali ich bolestnú stratu.


  Liz len raz počula rodičov priamo hovoriť oDanovi Millerovi anehode, pri ktorej im zahynul syn. Pravdaže, boli vďační, že ich vlastné deti ju prežili. Vlastne viac než vďační: nekonečne šťastní. Lizina matka však namiesto vyjadrenia ľútosti nad stratou, ktorá postihla ich priateľov, zaujala postoj, ktorý ju mal vdcériných očiach navždy definovať. Bonnie Camdenová vedela byť sebecká azlomyseľná. Keď obvinila iných, vždy sa jej zlepšila nálada. Liz sa občas zdalo, že negatívny životný postoj je zdrojom matkinej radosti.


  „Neviem, čo sa tam naozaj stalo,“ vyhlásila, „aani ty. Dan možno ráno pred cestou pil. Pravdepodobne bol spoločensky unavený, ako sa tomu slušne hovorí. Ani jedna znás vskutočnosti netuší, čo sa vtom aute odohralo.“


  Brian Camden však manželkine kruté, odsudzujúce slová rázne odmietol. „Danovo ranné popíjanie sa začalo až po tej tragickej nehode, zlatko, aty to dobre vieš. Buď spravodlivá, Bon.“


  „Nedôverujem mu,“ vyhlásila azakrútila pohárom, vktorom ešte zostalo zopár hltov martini. „Nechal Setha zomrieť. Znedbanlivosti zabil svoje vlastné dieťa.“


  Lizin otec bol zvyknutý na manželkine kruté poznámky azvyčajne ich pustil jedným uchom dnu adruhým von. Tentoraz však nie. Jednoducho to nešlo.


  „Nezabil ho. Bola to nehoda. Strašná tragédia.“ Brian sa odmlčal azahľadel sa na Bonnie. „Drahá, čo sa stebou deje? Dan nám zachránil syna aj dcéru. Vari si na to už zabudla?“


  Naznačila mu, aby jej namiešal ďalší drink. „Pravdaže nie. Spamätaj sa, drahý. Nepáči sa mi, že so mnou už zo zásady nesúhlasíš. Je to ponižujúce. Naozaj by si sa mal nad sebou zamyslieť. Nemôžeš tvrdiť, že Dan nemá na rukách krv.“


  „Bola to nehoda,“ zopakoval Brian.


  „Ktorá ho bude prenasledovať až do konca života,“ dodala Bonnie.


  „Len preto, lebo ľudia, ako si ty, ju ustavične každému pripomínajú aprekrúcajú pravdu.“


  „Len vravím, čo si myslia ostatní,“ odsekla Bonnie.


  Posledná veta bola pre ňu typická. Liz si pomyslela, že trúsením zlomyseľných poznámok jej matka vsebe posilňuje zvrátený pocit dôstojnosti. Zvládala to súsmevom na perách natretých rúžom od Elizabeth Ardenovej.


  „Ostatní si to nemyslia,“ namietla Liz.


  „Ale myslia,“ nedala sa Bonnie, „avždy budú. Keď si Dan vyjde do mesta, všetci si hneď spomenú, čo sa stalo. Tú tragédiu nevymaže nijaké množstvo alkoholu. Nikdy mu nezabudnú, čo vten deň urobil.“

